**TRAKŲ R. SENŲJŲ TRAKŲ ANDŽEJAUS STELMACHOVSKIO PAGRINDINĖS MOKYKLOS 2024–2025 MOKSLO METŲ PRADINIO IR PAGRINDINIO UGDYMO PROGRAMŲ UGDYMO PLANAS**

Senieji Trakai, 2024

SUDERINTA

Trakų rajono savivaldybės mero

2024 m. spalio 1 d. potvarkiu Nr. P1E-541

PATVIRTINTA

Trakų r. Senųjų Trakų Andžejaus

Stelmachovskio pagrindinės mokyklos

direktoriaus 2024 m. spalio 1 d.

įsakymu Nr. 1.3-133 V

SUDERINTA

Senųjų Trakų Andžejaus Stelmachovskio pagrindinės mokyklos tarybos 2024 m. birželio 28 d. nutarimu (Protokolo Nr. 1.5-3)

**TRAKŲ R. SENŲJŲ TRAKŲ ANDŽEJAUS STELMACHOVSKIO PAGRINDINĖS MOKYKLOS 2024–2025 MOKSLO METŲ PRADINIO IR PAGRINDINIO UGDYMO PROGRAMŲ UGDYMO PLANAS**

**I SKYRIUS**

**BENDROSIOS NUOSTATOS**

1. Trakų r. Senųjų Trakų Andžejaus Stelmachovskio pagrindinės mokyklos 2024–2025 metų pradinio ir pagrindinio ugdymo programų ugdymo planas (toliau – Ugdymo planas) reglamentuoja ugdymo organizavimą, pradinio ir pagrindinio ugdymo programų įgyvendinimą.
2. Ugdymo plano tikslas – apibrėžti pagrindinius reikalavimus ugdymo procesui organizuoti, sudarant galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų.
3. Ugdymo plano uždaviniai:
   1. nurodyti minimalų privalomą pamokų skaičių, skirtą ugdymo programoms įgyvendinti;
   2. pateikti esmines nuostatas ugdymo procesui mokykloje organizuoti.
4. Ugdymo plane vartojamos sąvokos:
   1. **Dalyko modulis** – apibrėžta, savarankiška ir kryptinga ugdymo programos dalis;
   2. **Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti;
   3. **Mokyklos ugdymo planas** – mokykloje vykdomų ugdymo programų įgyvendinimo aprašas, parengtas vadovaujantis Bendraisiais ugdymo planais;
   4. **Pamoka** – pagrindinė nustatytos trukmės nepertraukiamo mokymosi organizavimo forma;
   5. **Specialiosios pratybos** – švietimo pagalbos teikimo forma mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, plėtojant gebėjimus ir galias.
   6. **Nuotolinis mokymasis** – tai mokymosi forma, kai mokinys nepalaiko betarpiško kontakto su mokytoju. Bendravimas ir bendradarbiavimas vyksta informacinių komunikacinių technologijų (IKT) priemonėmis virtualioje mokymosi aplinkoje.
   7. Kitos Ugdymo plane vartojamos sąvokos apibrėžtos Lietuvos Respublikos švietimo įstatyme ir kituose švietimą reglamentuojančiuose teisės aktuose.
5. Mokyklos ugdymo planas rengiamas ir įgyvendinamas vadovaujantis Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo, mokslo ir sporto ministro 2023 m. balandžio 20 d. įsakymu Nr. V-570 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Ugdymo programų aprašas), Priešmokyklinio, pradinio, pagrindinio ir vidurinio ugdymo bendrosiomis programomis, patvirtintomis Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – Ugdymo programų aprašas), Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, Bendraisiais ugdymo planais, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), ir kt.
6. Mokykloje įgyvendinamoms ugdymo programoms vykdyti Ugdymo planas rengiamas vieneriems mokslo metams.
7. **SKYRIUS**

**UGDYMO PROCESO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ IR STRUKTŪRA**

1. Mokslo metus sudaro: laikas, skirtas mokinių mokymuisi, ir laikas, skirtas mokinių poilsiui – atostogoms. Mokiniams skiriamos: rudens, žiemos (Kalėdų), žiemos, pavasario (Velykų) ir vasaros atostogos.
2. Mokslo metų ugdymo proceso trukmė apibrėžta ugdymo dienų skaičiumi.
3. Ugdymo proceso trukmė, priklausomai nuo mokinių amžiaus, pagal ugdymo programą nustatyta skirtinga. Mokykla dirba 5 dienas per savaitę. Pagrindinė ugdymo proceso organizavimo forma – pamoka. Pamokos trukmė: 1 klasėje – 35 min., 2–10 kl. – 45 min.
4. Pamokų, pertraukų ir maitinimo laikas:

|  |  |  |  |
| --- | --- | --- | --- |
| Pamoka | Pamokos laikas | Pertraukos trukmė | Mokinių maitinimas / pietūs |
| 1 pamoka | 8.00–8.45 | 5 |  |
| 2 pamoka | 8.50–9.35 | 10 |  |
| 3 pamoka | 9.45–10.30 | 20 | 1-4 kl. mok.  10.30–10.50 |
| 4 pamoka | 10.50–11.35 | 20 | 5-10 kl. mok.  11.35–11.55 |
| 5 pamoka | 11.55–12.40 | 10 |  |
| 6 pamoka | 12.50–13.35 | 5 |  |
| 7 pamoka | 13.40–14.25 | 10 |  |
| 8 pamoka | 14.35–15.20 |  |  |

1. 2024–2025 mokslo metų pradžia 2024 m. rugsėjo 2 d. Ugdymo proceso trukmė

dienomis pagal ugdymo programas:

* 1. ugdymo proceso trukmė 1–4 klasių mokiniams – 175 dienos (35 savaitės);
  2. 5–10 klasių mokiniams – 185 dienos (37 savaitės). Mokykla ugdymo procesą skirsto trimestrais.
  3. Mokykla nustatė ugdymo laikotarpių trukmę:

|  |  |  |  |
| --- | --- | --- | --- |
| Trimestras | Klasės | Pradžia | Pabaiga |
| **2024-2025 m. m.** | | | |
| I (pirmas) | 1–4 kl. | 2024-09-02 | 2024-11-29 |
| II (antras) | 1–4 kl. | 2024-12-02 | 2025-03-14 |
| III (trečias) | 1–4 kl. | 2025-03-17 | 2025-06-03 |

|  |  |  |  |
| --- | --- | --- | --- |
| Trimestras | Klasės | Pradžia | Pabaiga |
| **2024-2025 m. m.** | | | |
| I (pirmas) | 5–10 kl. | 2024-09-02 | 2024-11-29 |
| II (antras) | 5–10 kl. | 2024-12-02 | 2025-03-14 |
| III (trečias) | 5–10 kl. | 2025-03-17 | 2025-06-17 |

* 1. Ugdymo proceso metu skiriamos atostogos:

|  |  |
| --- | --- |
| Rudens atostogos | 2024 m. spalio 28 d. – 2024 m. spalio 31 d. |
| Žiemos (Kalėdų) atostogos | 2024 m. gruodžio 27 d. – 2025 m. sausio 3 d. |
| Žiemos atostogos | 2025 m. vasario 17 d. – 2025 m. vasario 21 d. |
| Pavasario (Velykų) atostogos | 2025 m. balandžio 22 d. – 2025 m. balandžio 25 d. |

1. 2024–2025 m. m. ugdymo procesas intensyvinamas organizuojant ugdomąją veiklą vakarais ir mokinių atostogų metu:
   1. Kalėdinė vakaronė „Jaselka“ (gruodžio mėn.) – 1 diena;
   2. „Naujametinis karnavalas“ (sausio mėn.) – 1 diena;
   3. „Užgavėnės“ (kovo mėn.) – 1 diena;
   4. Trišalis susitikimas su mokytojais, tėvais ir mokiniais (balandžio mėn.) – 1 diena.
2. Pasibaigus ugdymo procesui 2024–2025 mokslo metais, skiriamos vasaros atostogos, kurios trunka:
3. 1–4 kl. mokiniams nuo 2025 m. birželio 4 d.,
4. 5–10 kl. mokiniams nuo 2025 m. birželio 18 d.
5. Vasaros atostogos trunka iki einamųjų mokslo metų rugpjūčio 31 d.
6. 1–4, 5–10 klasių mokiniams atostogų pradžią nustato mokyklos vadovas, suderinęs su Mokyklos taryba ir Trakų r. savivaldybės vykdomąja institucija.
7. Neformaliojo vaikų švietimo programos per mokinių atostogas nevykdomos.
8. Ugdymo organizavimo tvarka karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (vyksta remonto darbai mokykloje ir kt.) patvirtintu mokyklos direktoriaus 2023 m. gruodžio 30 d. įsakymu Nr. 123 V, reglamentuojama Ugdymo plano 1 priede.

**ANTRASIS SKIRSNIS MOKYKLOS UGDYMO PLANAS**

1. Mokykla vykdomoms ugdymo programoms įgyvendinti parengė mokyklos ugdymo planą vieneriems mokslo metams. Mokyklos ugdymo planą parengė mokyklos vadovo 2023 m. birželio 22 d. Nr. 1.3-71 V sudaryta darbo grupė, kuriai vadovavo mokyklos direktoriaus pavaduotoja ugdymui.
2. Darbo grupė, rengdama mokyklos ugdymo planą 2024–2025 m. m., numatė jo struktūrą ir priėmė sprendimus dėl mokyklos ugdymo plano rengimo ir derinimo procedūrų. Mokyklos ugdymo plano projektą, suderinęs su Mokyklos taryba (2023-06-28 protokolas Nr. 1.5-3), su Trakų rajono savivaldybės vykdomąja institucija, mokyklos vadovas tvirtina iki mokslo metų pradžios.
3. Rengdama mokyklos Ugdymo planą mokykla vadovaujasi Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo, mokslo ir sporto ministro 2023 m. balandžio 20 d. įsakymu Nr. V-570 „Dėl Pradinio, pagrindinio ir vidurinio ugdymo programų aprašo patvirtinimo“, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), Bendraisiais ugdymo planais, Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), ir kitais bendrąjį ugdymą reglamentuojančiais teisės aktais. Mokykla taip pat remiasi švietimo stebėsenos, mokinių pasiekimų ir pažangos vertinimo ugdymo procese duomenimis ir informacija, nacionalinių mokinių pasiekimų patikrinimo, PUPP, nacionalinių ir tarptautinių mokinių pasiekimų tyrimų rezultatais, mokyklos veiklos įsivertinimo duomenimis.
4. Mokyklos ugdymo plane 2024–2025 mokslo metais įgyvendinamos 2022 m. Pradinio ir pagrindinio ugdymo bendrosios programos visose klasėse.
5. Mokykla organizuoja daugiau pamokų:
   1. 2 klasėje, skiriant 1 pamoką lietuvių kalbai ir literatūrai iš pamokų, skirtų mokinių

Ugdymosi poreikiams tenkinti;

* 1. 4 klasėje, skiriant 1 pamoką informatikai, iš pamokų, skirtų mokinių ugdymosi

poreikiams tenkinti.

1. Ugdymo planą mokyklos direktorius tvirtina iki mokslo metų pradžios, suderinęs su mokyklos taryba ir su Trakų rajono savivaldybės vykdomąja institucija ar jos įgaliotu savivaldybės administracijos direktoriumi.

**TREČIASIS SKIRSNIS**

**UGDYMO PROGRAMŲ ĮGYVENDINIMO ORGANIZAVIMAS**

1. Mokykla ugdymo procesą skirsto trimestrais.
2. Mokymosi trukmė apibrėžiama pamokų skaičiumi per dieną ir nepertraukiamo mokymosi laiku, kurį reglamentuoja Higienos norma.
3. Ugdymo savaitė yra 5 darbo dienų mokymosi periodas, cikliškai besikartojantis ugdymo procese.
4. Klasės dalykų turiniui įgyvendinti per skirtą ugdymo laiką ir pamokų skaičių rengiamas pamokų tvarkaraštis. Jame numatoma klasei skirtų pamokų organizavimo seka per dieną, savaitę. Mokyklos pamokų tvarkaraštis per mokslo metus gali būti pertvarkomas, atsižvelgiant į ugdymo procesui keliamus uždavinius.
5. Mokymosi veiksmingumui didinti pamokų tvarkaraštyje numatytos ne tik pavienės, bet ir dvi iš eilės viena po kitos to paties dalyko lietuvių kalbos ir literatūros, kūno kultūros, lenkų kalbos, matematikos organizuojamos pamokos, jeigu to dalyko savaitinių pamokų skaičius yra daugiau negu dvi pamokos. Nepertraukiamo mokymosi laikas nustatomas vadovaujantis Higienos norma.
6. Mokiniams, besimokantiems pagal pradinio ir pagrindinio ugdymo programas, nepaliekami pamokos laiko tarpai tarp pamokų.
7. Mokykloje dvi ilgosios pertraukos po 20 min., skirtos mokiniams užsiimti aktyvia veikla sporto aikštyne arba sporto salėje. Už mokinių saugumą atsako budintis mokytojas. Mokykloje sudaryta galimybė mokiniams po pamokų sportuoti neformaliojo ugdymo būreliuose.
8. Reguliuodama mokinių mokymosi krūvius direktoriaus pavaduotoja ugdymui, vadovaudamasi Mokinių mokymosi krūvio reguliavimo tvarkos aprašu, patvirtintu mokyklos direktoriaus 2023 m. gruodžio 30 d. įsakymu Nr. 119 V vykdo:
   1. mokinių mokymosi krūvio stebėseną, užtikrina, kad mokymosi krūvis atitiktų teisės aktų reikalavimus, ir priima sprendimus mokinių mokymosi krūviui reguliuoti.
   2. atsiskaitomųjų darbų atlikimo dažnumą ir trukmę, atsižvelgdama į tai, kad šie darbai nebūtų atliekami iš karto po ligos, atostogų, po šventinių dienų. Planuojant klasei skirtų atsiskaitomųjų darbų intensyvumą per dieną ir savaitę, numatytas pakankamas laikas jiems pasirengti;
   3. užduočių, skiriamų atlikti namuose, tikslingumą, trukmę, atsižvelgdama į mokinių amžių;
   4. susitarimų, susijusių su užduočių, skiriamų gabiems ir specialiųjų ugdymo poreikių turinčių mokinių; diferencijavimu ir jų atlikimu laikymąsi;
   5. namų darbų neskyrimą atostogoms.
9. Mokykloje mokiniams, kurie mokosi pagal pradinio ir pagrindinio ugdymo programas ir negali tinkamai atlikti namų darbų dėl nepalankių socialinių ekonominių kultūrinių sąlygų namuose, sudaromos sąlygos juos atlikti mokykloje visos dienos grupėje.
10. Vadovaujantis Mokytojų tarybos posėdžio nutarimu (2024-06-20 d. protokolo Nr. 1.6-3) mokiniai, kurie lanko sporto ar meno mokyklas, nuo atitinkamų menų ar sporto srities dalykų pamokų neatleidžiami.
11. Mokykloje mokymo(-si) pagalba yra teikiama vadovaujantis Mokyklos mokymosi pasiekimų gerinimo ir mokymosi pagalbos teikimo tvarkos aprašu, patvirtintu mokyklos direktoriaus 2018 m. gruodžio 20 d. įsakymu Nr. 99 V ir Mokinių asmeninės pažangos stebėjimo ir fiksavimo ir pagalbos mokiniui teikimo tvarkos aprašu, patvirtintu mokyklos direktoriaus 2018 m. gruodžio 20 d. įsakymu Nr. 100 V, nustatančiais pagalbos mokiniams teikimo tikslus, uždavinius, principus, formas, gavėjus, teikėjus bei mokymo(-si) pagalbos organizavimą, o taip pat padeda mokiniui pažinti save, savo stipriąsias ir silpnąsias puses, įvertinti savo pasiekimų lygmenį, kelti mokymosi tikslus. Mokiniui suteikiama savalaikė mokymo(-si) pagalba, kad mokinys galėtų likviduoti mokymosi spragas jų negilindamas, arba kad mokinys, turintis išskirtinių gabumų, galėtų pagerinti savo mokymosi pasiekimus;
12. Mokymo(-si) pagalba ugdymo procese yra teikiama kiekvienam mokiniui, kuriam ji reikalinga. Ypač svarbi mokymo(-si) pagalba mokiniui:
    1. dėl ligos ar kitų priežasčių praleidusiam dalį pamokų;
    2. gavusiam nepatenkinamą atsiskaitomųjų ar kitų užduočių įvertinimą;
    3. gavusiam kelis iš eilės nepatenkinamus kurio nors dalyko įvertinimus;
    4. jei pasiekimų lygis (vieno ar kelių dalykų) žemesnis nei numatyta Pradinio ar Pagrindinio ugdymo bendrosiose programose, ir mokinys nedaro pažangos;
    5. jei nacionalinio pasiekimų patikrinimo metu nepasiekiamas patenkinamas lygis;
    6. mokykla, skirdama mokytojo padėjėjo pagalbą, užtikrina ne tik vienkartinės, bet sisteminės mokymosi pagalbos teikimą apimdama pasiekimų žemėjimo prevenciją, intervenciją sprendžiant iškilusias problemas ir kompensacinių priemonių taikymą, kai suteikiama pagalba ar mokymosi priemonės, kurių mokiniai negali gauti namuose. Mokykla, skirdama valandas neformaliajam švietimui, sudaro sąlygas išskirtinių gabumų mokinių mokymuisi ir pan.;
    7. jei jo pasiekimai yra aukščiausio lygio ir (ar) jei jis siekia domėtis pasirinkta mokymosi sritimi.
13. Mokykla, priimdama sprendimus mokymui diferencijuoti ir mokymuisi individualizuoti dėl mokinio individualaus ugdymo plano sudarymo, kuriamenumatoma, kaip mokymosi turinys pritaikomas mokiniui pagal jo mokymosi galias ir mokymosi poreikius, nustato plano formą ir turinio struktūrą. Individualus ugdymo planas sudaromas mokiniui, kuris:
    1. atvykęs arba grįžęs iš užsienio;
    2. mokomas namie pagal gydytojų konsultacinės komisijos rekomendacijas;
    3. mokiniui, kurio pasiekimai žemi;
    4. mokiniui, kurio pasiekimai aukšti (ypač mokinio, galinčio pasiekti aukščiausią ir aukštą lygmenis, gabumams plėtoti, gebėjimams ugdyti ir siekti individualios pažangos);
    5. turi specialiųjų ugdymosi poreikių.)
14. Reikalui esant mokymosi pagalbai organizuoti skiriamos trumpalaikės konsultacijos, atsižvelgiant į mokinių mokymosi galias. Trumpalaikės konsultacijos (trumpesnės už pamokos trukmę) neįskaitomos į mokinio mokymosi krūvį. Mokinių tėvai (globėjai, rūpintojai) elektroniniame dienyne informuojami apie mokiniui siūlomą suteikti mokymo(-si) pagalbą, jos formą ir, vykstant konsultacijoms, apie mokinio daromą pažangą.
15. Mokymosi pagalbos teikimo veiksmingumas analizuojamas dalykų metodinių grupių posėdžiuose, VGK posėdžiuose ir kompleksiškai vertinamas pagal individualią mokinių pažangą ir pasiekimų dinamiką.
16. Už mokymosi pasiekimų stebėsenos koordinavimą ir mokymosi pagalbos teikimo organizavimą atsakinga direktoriaus pavaduotoja ugdymui.
17. Ugdymo veiklos, atsižvelgiant į Pradinio ir pagrindinio ugdymo bendrosiose programose numatytą dalykų turinį, ugdomas kompetencijas, bus organizuotos ne tik mokykloje, bet ir už mokyklos ribų. Mokiniams sudaromos sąlygos giliau suprasti supantį pasaulį, išbandyti realius sprendimus. Mokyklos vykdoma kultūrinė, meninė, pažintinė, kūrybinė (toliau – pažintinė ir kultūrinė veikla), sportinė veikla sudaro formuojamo mokyklos ugdymo turinio dalį.
18. Dalinai ši veikla mokykloje bus vykdoma pasinaudojus Kultūros paso paslaugomis – mokiniams skirtomis lėšomis. Pažintinė ir kultūrinė veikla siejama su mokyklos ugdymo tikslais, mokinių mokymosi poreikiais ir mokyklos vykdomais projektais. Veikla organizuojama ne tik mokykloje, bet ir kitose aplinkose: muziejuose, atviros prieigos centruose, virtualiose mokymosi aplinkose. Veikla organizuojama vadovaujantis Mokyklos mokinių pažintinės, kultūrinės, meninės, kūrybinės, sportinės, praktinės, prevencinės veiklos organizavimo tvarkos aprašu, patvirtintu mokyklos direktoriaus 2020 m. gruodžio 30 d. įsakymu Nr. 100 V. Planuojant mokymąsi kitose aplinkose, sudarytas ugdomosios veiklos už mokyklos ribų grafikas.

**KETVIRTASIS SKIRSNIS**

**MOKYMOSI PAGALBOS TEIKIMAS MOKINIUI NEPASIEKUS PATENKINAMO PASIEKIMŲ LYGMENS PATIKRINIMUOSE**

1. Asmeniui, įgijusiam pradinį ar pagrindinį išsilavinimą arba baigusiam pagrindinio ugdymo programos pirmąją dalį ir nepasiekusiam patenkinamo pasiekimų lygmens dalyvaujant nacionaliniuose mokinių pasiekimų patikrinimuose ar pagrindinio ugdymo pasiekimų patikrinimuose (toliau šiame skirsnyje – Pasiekimų patikrinimas) ir nepasiekusiam vertinto dalyko patenkinamo pasiekimų lygmens, sudaromas individualių mokymosi pasiekimų gerinimo planas ir skiriama reikalinga mokymosi pagalba.
2. Jei mokinys Pasiekimų patikrinimų metu nepasiekė kelių vertintų dalykų patenkinamo pasiekimų lygmens, reikalinga mokymosi pagalba skiriama kiekvienam dalykui atskirai.
3. Sprendimą, kaip bus organizuojama reikiama mokymosi pagalba mokiniams, nepasiekusiems patenkinamo pasiekimų lygmens Pasiekimų patikrinimuose, priima Trakų r. Savivaldybės vykdomoji institucija ar jos įgaliotas administracijos direktorius  (Trakų rajono savivaldybė, kodas 111104791, adresas – Vytauto g. 33,  LT-21106, Trakai). Reikiamos mokymosi pagalbos teikimas, vykdant papildomas, ne trumpesnės kaip vienos pamokos trukmės konsultacijas, bus organizuojamos mokykloje. Konsultacijas teiks mokęs mokytojas ar kitas mokyklos mokytojas, turintis atitinkamo dalyko kvalifikaciją. Konsultacijos organizuojamos ne pamokų metu pagal iš anksto mokiniams žinomą tvarkaraštį.
4. Mokykla užtikrina reikiamų mokymo priemonių prieinamumą konsultacijas teikiančiam mokytojui ir mokiniams konsultacijų metu.
5. Prieš pradėdamas teikti konsultacijas, mokytojas turi susipažinti su mokinių Pasiekimų patikrinimų rezultatais (ataskaita) ir, aptaręs mokymosi spragas su kiekvienu mokiniu, parengti kiekvieno mokinio individualių mokymosi pasiekimų gerinimo planą, kuriame numatytų bendrą konsultacijų skaičių, konsultacijų temas ir trukmę, įvardytų mokiniui būtinas atlikti užduotis, jų vertinimą.
6. Kiekvienam mokiniui sudaroma galimybė gauti ne mažiau kaip 20 konsultacijų. Konsultacijos gali būti vykdomos intensyviai, t. y. išdėstant jas per kelis mėnesius arba išdėstant jas tam tikru periodiškumu per visas ugdymo dienas. Konsultacijos teikiamos ne didesnėse kaip 8 mokinių grupėse. Jei mokinys nedalyvauja paskirtose konsultacijose, apie tai mokykla informuoja tėvus (globėjus, rūpintojus). Mokinio praleistos konsultacijos nėra kompensuojamos.
7. Vadovaujantis Mokyklos švietimo pagalbos mokiniui teikimo tvarkos aprašu, patvirtintu mokyklos direktoriaus 2022 m. gruodžio 30 d. įsakymu Nr. 118 V, mokykla priėmė sprendimą dėl reikiamos mokymo(-si) pagalbos teikimo mokiniams, nepasiekusiems patenkinamo pasiekimų lygmens Pasiekimų patikrinimuose:
   1. 5 kl. mokiniui, nepasiekus patenkinamo pasiekimų lygmens NMPP patikrinime 4 klasėje, teikti vienos pamokos trukmės konsultaciją kartą per savaitę;
   2. 9 kl. mokiniui, nepasiekus patenkinamo pasiekimų lygmens NMPP patikrinime 8 klasėje, teikti trumpalaikę konsultaciją kartą per savaitę;
   3. konsultacijos organizuojamos ne pamokų metu pagal iš anksto mokiniams parengtą tvarkaraštį;
   4. mokytojas, susipažinęs su mokinių Pasiekimų patikrinimų rezultatais, aptaręs mokymosi spragas su kiekvienu mokiniu, rengia kiekvienam mokiniui individualių mokymosi pasiekimų gerinimo planą, kuriame numato bendrą konsultacijų skaičių, konsultacijų temas ir trukmę, įvardija mokiniui būtinas atlikti užduotis, jų vertinimą.

**PENKTASIS SKIRSNIS**

**MOKINIŲ MOKYMO NAMIE IR UGDYMOSI ŠEIMOJE ORGANIZAVIMAS**

1. Mokinių, dėl ligos ar patologinės būklės negalinčių mokytis mokykloje, mokymas namie organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu, taip pat Mokyklos mokinių mokymo namuose ir savarankiško mokymosi formų ir mokymo organizavimo tvarkos aprašu, patvirtintu mokyklos direktoriaus 2021 m. gruodžio 29 d. įsakymu Nr. 106 V.
2. Pradinio ugdymo programa įgyvendinama, ugdymą organizuojant pagal dalykų bendrąsias programas arba jas integruojant į kitų dalykų turinį.
3. Suderinus su mokinio tėvais (globėjais, rūpintojais) mokyklos vadovo įsakymu mokinys, kuris mokosi namie pagal pradinio ugdymo programą, gali nesimokyti meninio ugdymo dalykų ir fizinio ugdymo, pagal pagrindinio ugdymo programą – dailės, muzikos, technologijų ir fizinio ugdymo. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“. Pamokos, gydytojo leidimu lankomos mokykloje, įrašomos į mokinio individualų ugdymo planą.
4. Sudarant mokinio individualų ugdymo planą jis derinamas su mokiniu ir jo tėvais (globėjais, rūpintojais). Pamokos, skirtos mokymui namuose, paskirstomos dalykams, kuriuos mokinys mokysis, atsižvelgiant į jo sveikatą ir išlaikant savaitei skirtų pamokų skaičių. Savaitės pamokų skaičius neturi būti keičiamas, bet dalykams skiriamų pamokų skaičius gali kisti, jeigu pamokų tvarkaraštis sudaromas ne vienai savaitei, o mėnesiui, bet išlaikant dalykui numatytų skirti pamokų savaitinį vidurkį.

**ŠEŠTASIS SKIRSNIS**

**UGDYMO PROCESO ORGANIZAVIMO YPATUMAI 2024–2025 MOKSLO METAIS**

1. 2024–2025 mokslo metais 1–10 klasėse įgyvendinamos 2022 m. Pradinio ir pagrindinio ugdymo bendrosios programos.
2. Mokyklos direktorius ir direktoriaus pavaduotojas ugdymui organizuoja ir koordinuoja 2022 m. pradinio ir pagrindinio ugdymo bendrųjų programų įgyvendinimą. Ugdymo proceso vykdymo koordinavimu rūpinasi 2022-06-21 direktoriaus įsakymu Nr. 1.3-65V sudaryta atnaujinto ugdymo turinio įgyvendinimo ir koordinavimo komanda.
3. 2022 m. Pradinio ir pagrindinio ugdymo bendrųjų programų įgyvendinimas grindžiamas viso mokyklos personalo dalyvavimu ir remiasi ciklišku planavimo, įgyvendinimo ir refleksijos principu.
4. Įgyvendinant mokymosi turinį, mokykla supažindina mokinius ir jų tėvus (globėjus, rūpintojus) su dalykų mokymosi turinio pasikeitimais, informuoja apie mokinių pasiekimų vertinimo kaitą.
5. Mokytojai, įvertinę dalyko mokymosi turinio pasikeitimus, ugdymo procese kompensuoja mokymosi turinio trūkstamas temas.
6. 2022 m. Pradinio ir pagrindinio ugdymo bendrųjų programų dalykų mokymosi turinys pateikiamas, apimant 70 proc. Bendruosiuose ugdymo planuose dalykui numatytų metinių pamokų. Likusias pamokas mokytojas gali užpildyti mokytojo pasirinktu mokymosi turiniu, skirti laiko mokinių žinioms ir gebėjimams įtvirtinti, bendrųjų programų skirtumams likviduoti, integruojamosioms pamokoms ir pan.

**SEPTINTASIS SKIRSNIS**

**UGDYMO ORGANIZAVIMAS MOKYKLOJE, KURIOJE ĮTEISINTAS MOKYMAS TAUTINĖS MAŽUMOS KALBA**

1. Ugdymo procesas mokykloje vykdomas lenkų kalba, organizuojamas vadovaujantis Švietimo įstatymo 30 straipsnio 2 dalimi, Bendraisiais ugdymo planais, ir kitais bendrąjį ugdymą reglamentuojančiais teisės aktais.
2. Mokykloje įteisintas mokymas tautinės mažumos kalba – lenkų. Ugdymo procesas gali būti vykdomas lietuvių arba lenkų kalba. Siekiant dvikalbio ugdymo nuoseklumo, Bendrųjų programų dalykų temos, susijusios su Lietuvos istorija, geografija, kultūra, mokomos lenkų ir lietuvių kalba.
3. Mokyklos tarybos sprendimu (2024-06-20 protokolas Nr. 1.5-3) Bendruosiuose ugdymo planuose lenkų kalbai ir literatūrai mokytis skirtų metinių pamokų skaičius nemažinamas, pamokos neperskirstamos lietuvių kalbos ir literatūros dalykui mokyti.

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PAMOKŲ SKAIČIUS PRADINIO UGDYMO BENDROSIOS PROGRAMOS ĮGYVENDINIMUI**

1. 2024–2025 mokslo metais:

|  |  |  |  |  |  |  |  |
| --- | --- | --- | --- | --- | --- | --- | --- |
| KKlasė /  dalykai | 1 klasė | 2 klasė | | 3 klasė | 4 klasė | | Iš viso skiriama pamokų pradinio ugdymo programai |
| Dorinis ugdymas | | | | | | | |
| Dorinis ugdymas (tikyba) | 1 | 1 | | 1 | 1 | | 4 (4 t.) |
| Kalbinis ugdymas | | | | | | | |
| Lenkų gimtoji kalba ir literatūra \* | 7 | 7 | | 7 | 7 | | 28 (28 t.) |
| Lietuvių kalba ir literatūra\* | 5 | 4+1 p | | 5 | 5 | | 19 (19+1 p t.) |
| Užsienio kalba (pirmoji, anglų / vokiečių / prancūzų) | – | 2 | | 2 | 2 | | 6 (6 t.) |
| Visuomeninis ugdymas | | | | | | | |
| Visuomeninis ugdymas | 1 | 1 | | 1 | 1 | | 4 (4 t.) |
| Matematinis, gamtamokslinis ir technologinis ugdymas | | | | | | | |
| Gamtos mokslai | 1 | 1 | | 1 | 1 | | 4 (4 t.) |
| Matematika | 4 | 5 | | 5 | 5 | | 19 (19 t.) |
| Technologijos | 1 | 1 | | 1 | 1 | | 4 (4 t.) |
| Meninis ugdymas | | | | | | | |
| Dailė | 1 | 1 | | 1 | 1 | | 4 (4 t.) |
| Muzika | 2 | 2 | | 2 | 1\* | | 7\* (7 t.) |
| Teatras\*\* | 1 | 1 | | 1 | 0 | | 4 (3 t.) |
| Šokis\*\* | 0 | 0 | | 0 | 1 | | 4 (1 t.) |
| Fizinis ir sveikatos ugdymas | | | | | | | |
| Fizinis ugdymas | 3 | 3 | | 3 | 3 | | 12 (12 t.) |
| Gyvenimo įgūdžiai\*\*\* | \*\*\* | – | | \*\*\* | – | | \*\*\* |
| Informatika\*\*\* | \*\*\* | \*\*\* | | \*\*\* | 1 p | | \*\*\*  1 p (1 t.) |
| Etninė kultūra\*\*\* | \*\*\* | \*\*\* | | \*\*\* | \*\*\* | | \*\*\* |
| Iš viso privalomų pamokų skaičius per mokslo metus | 27  (945\*) | 29+1p  (1015\*+35p) | | 30  (1050\*) | 29+1p  (1015\*+35p) | | 115+2p  (4 025\*+70p) |
| Pamokos, skiriamos mokinių ugdymosi poreikiams tenkinti | 0 p | 1 p | | 0 p | 1 p | | 2 p (2 t.) |
| Maksimalus leistinas pamokų skaičius | 875 (25) | 1 050 (30) | | 1 050 (30) | 1 050 (30) | | 4 025 (115) |
| Neformalusis vaikų švietimas | 4  (140) | | 4  (140) | | | 8 (8 t.)  (280) | |

Pastabos:

\*mokyklose, kuriose įteisintas tautinių mažumų kalbos mokymas arba mokymas tautinės mažumos kalba;

\*\* mokyklos nuožiūra pasirenkamas teatro arba šokio dalykas (gali būti mokoma abiejų dalykų, papildomą pamoką skiriant iš pamokų, skirtų mokinių ugdymosi poreikiams tenkinti);

\*\*\* integruojama į kitus mokomuosius dalykus arba organizuojama atskira pamoka (Informatikos gali būti mokoma skiriant atskirą pamoką vadovaujantis 79.7 papunkčio nuostatomis).

p - pamokos, skiriamos mokinių ugdymosi poreikiams tenkinti;

t – tarifikuotos pamokos.

**ANTRASIS SKIRSNIS**

**PRADINIO UGDYMO PROGRAMOS ORGANIZAVIMO YPATUMAI**

1. Pradinio ugdymo programos dalykų turinio įgyvendinimo ypatumai:
   1. dorinis ugdymas:
      1. mokinio tėvai (globėjai, rūpintojai) pasirinko katalikų tikybą;
      2. dorinio ugdymo dalyką mokiniui galima keisti kiekvienais mokslo metais pagal jo tėvų (globėjų, rūpintojų) pateiktą prašymą;
   2. pirmosios užsienio kalbos mokymas:
      1. pirmosios užsienio kalbos (anglų) mokoma(si) antraisiais–ketvirtaisiais pradinio ugdymo programos metais.
   3. socialinis / visuomeninis ir gamtamokslinis ugdymas:
      1. 1–4 klasėse visuomeninis ugdymas ir gamtos mokslai įgyvendinami atsižvelgiant į bendrųjų programų nuostatas, gamtos mokslų pamokas praplečiant tyrinėjimo veikla;
   4. fizinis ugdymas:
      1. specialiosios medicininės fizinio pajėgumo grupės užsiėmimai pagal poreikį gali būti organizuojami taip:
         1. mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;
         2. vaiko tėvų (globėjų, rūpintojų) pageidavimu mokiniai gali lankyti sveikatos grupes ne mokykloje;
   5. mokykla, atsižvelgdama į mokyklos bendruomenės meninio ugdymo poreikius ir mokyklos galimybes meniniam ugdymui (dailė, technologijos, muzika, šokis, teatras) 2024–2025 mokslo metais skiria:
      1. muzikos programai įgyvendinti: 70 pamokų per metus (2 valandas per savaitę) 1, 2 ir 3 klasėse; 35 pamokas per metus (1 valandą per savaitę) 4 klasėje;
      2. šokio programai įgyvendinti 35 pamokas per metus 4 klasėje (1 valanda per savaitę);
      3. teatro programai įgyvendinti po 35 pamokas per metus 1, 2 ir 3 klasėse (1 valanda per savaitę), 4 klasėje mokoma taikant jo elementus per įvairių dalykų pamokas ar neformaliojo vaikų švietimo veiklas;
      4. dailės programai įgyvendinti skiriama 35 pamokas per metus (1 valandą per savaitę) 1, 2, 3 ir 4 klasėse;
      5. technologijų programai įgyvendinti skiriama 35 pamokas per metus (1 valandą per savaitę) 1, 2, 3 ir 4 klasėse;
   6. informacinės technologijos / informatika:
      1. skaitmeniniams mokinių gebėjimams ugdyti per visus dalykus ugdymo procese naudojamos šiuolaikinės skaitmeninės technologijos;
      2. integruotai ugdomas mokinių informatinis mąstymas, mokoma kūrybiško ir atsakingo šiuolaikinių technologijų naudojimo, saugaus ir atsakingo elgesio skaitmeninėje aplinkoje, skaitmeninio turinio kūrimo;
      3. informacinių technologijų mokoma taikant jų elementus per įvairių dalykų pamokas, 4 klasėje skiriama 1 sav. val. iš pamokų, skiriamų mokinių ugdymosi poreikiams tenkinti.
   7. Etninės kultūros bendroji programa ir Gyvenimo įgūdžių bendroji programa įgyvendinamos integruojant temas į kitus dalykus.
2. Pamokų skaičius mokiniui per mokslo metus yra ne mažesnis už nustatytą Bendrųjų ugdymo planų 78 punkte.
3. Mokiniams yra sudarytos sąlygos pasirinkti jų poreikius atliepiančias neformaliojo

vaikų švietimo programas. Mokykla užtikrina pasiūlos įvairovę ir organizuoja mokinių, lankančių šias programas, apskaitą [www.manodienynas.lt](http://www.manodienynas.lt).

1. 2024–2025 m. m. mokykla siūlo įvairių krypčių neformaliojo švietimo programas:

|  |  |  |
| --- | --- | --- |
| **Eil. nr.** | **Neformaliojo ugdymo programa** | **Skiriama valandų** |
| 1. | Šokių būrelis | 2 |
| 2. | Dainų ir šokių ansamblis „Tęcza” - pradinių klasių mokinių choras. | 1 |
| 3. | Dainų iš šokių ansamblis „Tęcza”- solistų būrelis. | 1 |
| 4. | Linksmoji ortografija | 1 |
| 5. | Tikybos būrelis | 1 |
| 6. | Informatikos būrelis | 1 |
| 7. | Sportas ir sveikata | 1 |
| **Iš viso:** | 8 programos | 8 (8 t. val.) |

1. Vadovaujantis Mokyklos mokinių pasiekimų ir pažangos vertinimo tvarkos aprašu, patvirtintu mokyklos direktoriaus 2021 m. gruodžio 29 d. įsakymu Nr. 107 V, ugdymo procese nuolat stebima mokinių mokymosi pažanga ir prireikus suteikiama savalaikė mokymosi pagalba.

**IV SKYRIUS**

**PAGRINDINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PAMOKŲ SKAIČIUS PAGRINDINIO UGDYMO BENDRŲJŲ PROGRAMŲ ĮGYVENDINIMUI**

1. Pamokų skaičius 2024–2025 mokslo metais 5–10 klasėje, skirtas įgyvendinti grupinio mokymosi forma kasdieniu ir nuotoliniu mokymo proceso organizavimo būdu:

|  |  |  |  |  |  |  |  |
| --- | --- | --- | --- | --- | --- | --- | --- |
| Dalykų grupės / dalykai | Klasė / pamokų skaičius per savaitę / mokslo metus | | | | | | Iš viso programai |
|  | 5 klasė | 6 klasė | 7 klasė | 8 klasė | 9 klasė | 10 klasė |  |
| Dorinis ugdymas (tikyba arba etika) | | | | | | | | |
| Tikyba | 1 | 1 | 1 | 1 | 1 | 1 | 6 (6 t.) |
| Kalbinis ugdymas | | | | | | | | |
| Lietuvių kalba ir literatūra | 5 | 5 | 5 | 5 | 4 | 5 | 29 ( 29 t.) |
| Lenkų gimtoji kalba ir literatūra \* | 5 | 5 | 5 | 5 | 4 | 4 | 28 ( 28 t.) |
| Užsienio kalba (anglų)\*\* | 3 | 3 | 3 | 3 | 3 | 3 | 18 (18 t.) |
| Matematinis ugdymas, gamtamokslinis ir technologinis ugdymas | | | | | | | | |
| Matematika | 4 | 4 | 4 | 4 | 4 | 4 | 24 (24 t.) |
| Informatika | 1 | 1 | 1 | 1 | 1 | 1 | 6 (6 t.) |
| Gamtos mokslai \*\*\* | 2 | 2 |  |  |  |  | 4 (4 t.) |
| Biologija |  |  | 2 | 1 | 2 | 1 | 6 (6 t.) |
| Chemija |  |  |  | 2 | 2 | 2 | 6 (6 t.) |
| Fizika |  |  | 1 | 2 | 2 | 2 | 7 (7 t.) |
| Technologijos | 2 | 2 | 2 | 1 | 1 | 1,5 | 9,5 (9,5) |
| Visuomeninis ugdymas | | | | | | | | |
| Etninė kultūra \*\*\*\* |  |  |  |  |  |  |  |
| Istorija | 2 | 2 | 2 | 2 | 2 | 2 | 12 (12 t.) |
| Geografija |  | 2 | 2 | 2 | 2 | 1 | 9 (9 t.) |
| Ekonomika ir verslumas |  |  |  |  |  | 1 | 1 (1 t.) |
| Pilietiškumo pagrindai |  |  |  |  | 1 | 1 | 2 (2 t.) |
| Meninis ugdymas | | | | | | | | |
| Dailė | 1 | 1 | 1 | 1 | 1 | 1 | 6 (6 t.) |
| Muzika | 1 | 1 | 1 | 1 | 1 | 1 | 6 (6 t.) |
| Fizinis ir sveikatos ugdymas | | | | | | | | |
| Fizinis ugdymas | 3 | 3 | 3 | 3 | 2 | 2 | 16 (16 t.) |
| Gyvenimo įgūdžiai | 1 | 1 | 1 | 1 | 1 | 1 | 6(6 t.) |
| Socialinė-pilietinė veikla | 20 | 20 | 20 | 20 | 20 | 20 | 120 |
| Pasirenkamieji dalykai / dalykų moduliai / projektinė veikla:  projektinė veikla (...); ... (pasirenkamasis);  ... (dalyko modulis) |  |  |  |  |  |  |  |
| Minimalus pamokų skaičius mokiniui per savaitę | 31 | 33 | 34 | 35 | 34 | 34,5 | 201,5 |
| Minimalus privalomas pamokų skaičius mokiniui per mokslo metus | 1147  (962) | 1 221  (1 091,5) | 1 258  (1 147) | 1 295  (1 128,5) | 1 258  (1 165,5) | 1276,5  (11841) | 7 344,5  (6 678,5) |
| Neformalusis vaikų švietimas (valandų skaičius per mokslo metus) | 7 | | | | 4 | | 11 (11 t.) |

Pastabos:

\* tautinių mažumos gimtoji kalba ir literatūra;

\*\* pirmajai ir antrajai užsienio kalbai nurodytas bendras pamokų skaičius;

\*\*\* gamtos mokslų dalyką „Gamtos mokslai“ galima rinktis įgyvendinti 5–8 klasėse arba tik 5, 6 klasėse;

\*\*\*\* įgyvendinama integruojant į dalykų turinį

p - pamokos, skiriamos mokinių ugdymosi poreikiams tenkinti;

t – tarifikuotos pamokos.

**ANTRASIS SKIRSNIS**

**PAGRINDINIO UGDYMO PROGRAMOS ORGANIZAVIMO YPATUMAI**

1. Mokiniui, kuris pradeda mokytis pagal pagrindinio ugdymo programos pirmąją dalį ir naujai atvykusiems mokiniams skiriamas vieno mėnesio adaptacinis laikotarpis. Pasibaigus skirtam adaptacijos laikui, mokyklos VGK nutarimu skiriamas papildomas laikas adaptacijai, jeigu mokinys ne visai adaptavęsis. Adaptacijos laikotarpiu klasės vadovas, stebi individualią pažangą, jeigu mokinys turi specialiųjų ugdymosi poreikių stebi ir logopedas. Mokinių pasiekimai ir pažanga šiuo laikotarpiu pažymiais nevertinami.
2. Klasės dalykų mokymosi turiniui įgyvendinti skiriamas nustatytas minimalus pamokų skaičius, nurodytas mokyklos ugdymo plano 70 punkte, kuris atitinka pamokų skaičiui, numatytam Bendrųjų ugdymo planų 87 punkte. Dalykams mokytis skiriamų pamokų skaičius negali būti mažesnis, nei numatyta Bendruosiuose ugdymo planuose.
3. Mokykla užtikrina, kad pagal pagrindinio ugdymo programą besimokantis mokinys mokytųsi visų ugdymo programoje numatytų dalykų; gautų savalaikę mokymosi ir švietimo pagalbą.
4. Mokiniui sudaroma galimybė pasirinkti veiklas, atitinkančias saviraiškos poreikius. Jos įgyvendinamos per neformaliajam vaikų švietimui skirtas valandas (neformaliojo ugdymo valandos), numatytas mokyklos ugdymo plane.
5. 2024–2025 mokslo metais 5–10 klasių mokiniams, privalomos socialinės-pilietinės veiklos atlikimo trukmė ne mažesnė kaip 20 pamokų (valandų).
6. Socialinė-pilietinė veikla organizuojama:
   1. vadovaujantis „Trakų r. Senųjų Trakų Andžejaus Stelmachovskio pagrindinės mokyklos socialinės-pilietinės veiklos organizavimo tvarkos aprašu“, patvirtintu mokyklos direktoriaus 2019 m. gegužės 30 d. įsakymu Nr. 79 V, atsižvelgiant į mokinių amžių numatytus reikalavimus šiai veiklai organizuoti;
   2. atsižvelgiant į mokyklos pasiūlytas veiklos sritis;
   3. pamokų (valandų) per mokslo metus, nei numatyta;
   4. sudarant sąlygas veiklas atlikti savarankiškai, bendradarbiaujant su įmonėmis, vietos savivaldos institucijomis ir kt.;
   5. socialinė-pilietinė veikla neįskaitoma į mokinio mokymosi krūvį.
7. Mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 „Dėl Jaunimo savanoriškos tarnybos organizavimo tvarkos aprašo patvirtinimo“, įskaitoma socialinė-pilietinė veikla.
8. Mokykla, sudaro galimybes atlikti projektines veiklas:
   1. 5–10 klasėse organizuojamos vadovaujantis Trakų r. Senųjų Trakų Andžejaus Stelmachovskio pagrindinės mokyklos mokinių praktinių-tiriamųjų projektinių darbų organizavimo tvarkos aprašu, patvirtintu mokyklos direktoriaus 2022 m. gruodžio 30 d. įsakymu Nr. 120 V;
9. Mokymosi turinio įgyvendinimo organizavimas:
   1. dorinis ugdymas (tikyba):
      1. mokiniui iki 14 metų vieną iš dorinio ugdymo dalykų – katalikų tikybą, parenka mokinio tėvai (globėjai, rūpintojai), o nuo 14 metų mokinys savarankiškai renkasi pats;
      2. dorinio ugdymo dalyką mokiniui galima keisti kiekvienais metais.
   2. užsienio kalba:
      1. pagal pradinio ugdymo programą pradėtą mokytis pirmąją užsienio kalbą (anglų) mokinys tęsia pagrindinio ugdymo programoje kaip pirmąją užsienio kalbą iki pagrindinio ugdymo programos pabaigos;
      2. mokiniams pageidaujant, mokykla sudaro sąlygas pasirinkti ir mokytis antrosios užsienio kalbos, jai mokytis skirdama neformaliojo švietimo valandas;
      3. keisti užsienio kalbą, nebaigus pagrindinio ugdymo programos, galima tik šiais atvejais:
         1. jeigu mokinio norimos mokytis užsienio kalbos pasiekimų lygis ne žemesnis nei patenkinamas lygis, numatytas tos kalbos dalyko bendrojoje programoje;
         2. nesant galimybės mokiniui tęsti pradėtos mokytis užsienio kalbos, pasiūloma pradėti mokytis kitos užsienio kalbos, suderinus su mokinio tėvais (globėjais, rūpintojais). Užsienio kalbai mokytis gali būti skiriama papildoma pamoka, panaudojant ugdymo poreikiams ir mokymosi pagalbai skirtas pamokas;
         3. jei mokinys yra atvykęs iš kitos Lietuvos mokyklos ar užsienio ir mokykla negali užtikrinti pradėtos mokytis kalbos tęstinumo, gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus;
   3. iš užsienio atvykę mokiniai gimtosios kalbos gali mokytis kaip antrosios užsienio kalbos, jei mokykla turi galimybę šios kalbos mokyti;
   4. jei mokinys yra baigęs tarptautinės bendrojo ugdymo programos dalį ar visą programą ir mokykla nustato, kad jo vienos užsienio kalbos pasiekimai yra aukštesni, nei numatyta Pagrindinio ugdymo bendrosiose programose, mokinio tėvų (globėjų, rūpintojų) pageidavimu mokykla įskaito mokinio pasiekimus ir konvertuoja pagal dešimties balų vertinimo sistemą. Mokykla sudaro mokiniui individualų užsienio kalbos mokymosi planą ir galimybę vietoje užsienio kalbos pamokų lankyti papildomas lietuvių kalbos ir literatūros pamokas kitose klasėse;
   5. jeigu mokinys yra atvykęs iš kitos mokyklos ir mokinio tėvams (globėjams, rūpintojams) pritarus pageidauja toliau mokytis pradėtos užsienio kalbos, o mokykla neturi tos kalbos mokytojo, mokiniui sudaromos sąlygos mokytis užsienio kalbos kitoje mokykloje, kurioje vyksta tos užsienio kalbos pamokos, suderinus su mokiniu, mokinio tėvais (globėjais, rūpintojais) ir su Trakų rajono savivaldybės vykdomąja institucija skiriant pamokų skaičių, vadovaujamasi Bendrųjų ugdymo planų 89, 91 punktais.
   6. gamtos mokslai:
      1. mokykla užtikrina, kad eksperimentiniams ir praktiniams gebėjimams ugdyti būtų sudaromos sąlygos mokiniams atlikti eksperimentinę veiklą Trakų Vytauto Didžiojo gimnazijos laboratorijoje. Siekiama, kad eksperimentinei ir praktinei veiklai būtų skiriama 30 proc. ugdymo turinio įgyvendinimo laiko. Nesant galimybių atlikti eksperimentinę veiklą mokykloje, sudaromos sąlygos ją atlikti Trakų Vytauto Didžiojo gimnazijoje.
      2. iš projektinių lėšų mokyklos mokymo(-si) aplinka yra pritaikyta gamtamoksliniam ugdymui, eksperimentiniams ir praktiniams įgūdžiams ugdyti. Praturtinti fizikos, chemijos, biologijos kabinetai,
      3. mokiniams mokykloje yra sudarytos galimybės dalyvauti gamtos, technologijų, inžinerijos, matematikos ir menų centrų STEAM (angl. *science*, *technology*, *engineering*, *arts*, *maths*) vykdomose neformaliojo vaikų švietimo programų veiklose, vykstant į juos ir / ar nuotoliniu būdu.
   7. meninis ugdymas:
      1. meninio ugdymo dalykų grupei priskiriami: muzikos, dailės, teatro ir šokio dalykai;
      2. mokiniams, besimokantiems pagal pagrindinio ugdymo programą, privaloma mokytis dailės ir muzikos dalykų;
   8. fizinis ugdymas:
      1. fiziniam ugdymui 5–8 klasėse skiriamos 3 val. per savaitę;
      2. mokykla numato, kaip organizuos ugdymą specialiajai medicininei fizinio pajėgumo grupei:
         1. mokiniai gali dalyvauti pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą;
         2. mokinio tėvų (globėjų, rūpintojų) pageidavimu patiems susitarus mokiniai gali lankyti sveikatinimo grupes ne mokykloje;
      3. parengiamosios medicininės fizinio pajėgumo grupės mokiniams krūvis ir pratimai skiriami, atsižvelgiant į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas skiria alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas;
      4. mokiniams, atleistiems nuo fizinio ugdymo pamokų dėl sveikatos ir laikinai nedalyvaujantiems pamokoje dėl ligos, siūlomos kitokios veiklos (pvz., stalo žaidimai, šaškės, šachmatai, užsiėmimai bibliotekoje, konsultacijos, socialinė veikla ir pan.).
10. Pasirenkamieji dalykai mokiniui nėra privalomi mokytis, mokinys juos renkasi pagal mokymosi poreikius. Privalomi šie dalykai tampa tuomet, kai mokinys juos pasirenka mokytis.
11. 2024–2025 m. m. mokykla siūlo įvairių krypčių neformaliojo švietimo programas:

|  |  |  |
| --- | --- | --- |
| **Eil. nr.** | **Neformaliojo ugdymo programa** | **Skiriama valandų** |
|  | Judrieji žaidimai | 1 |
|  | Eksperimentinė chemija | 1 |
|  | Įdomioji matematika | 1 |
|  | Lenkų kalbos būrelis | 1 |
|  | Interjero dizainas | 1 |
|  | Tinklinio būrelis 7-10 kl. | 2 |
|  | Dainavimo ansamblis | 1 |
|  | Tinklinio būrelis 5-6 kl. | 1 |
| **Iš viso:** | 11 programos | 11 (9 t. val.) |

**V SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**PAGRINDINIAI UGDYMO ORGANIZAVIMO PRINCIPAI**

1. Mokykla, rengdama ir įgyvendindama mokyklos ugdymo planą užtikrina visų mokinių įtrauktį į švietimą, šalina kliūtis, dėl kurių mokinys patiria dalyvavimo švietime ir ugdymosi sunkumų, ir teikia būtiną švietimo pagalbą.
2. Mokykla mokinių, turinčių specialiųjų ugdymosi poreikių, ugdymą organizuoja vadovaudamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“, Trakų r. Senųjų Trakų Andžejaus Stelmachovskio pagrindinės mokyklos mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu mokyklos direktoriaus 2022 m. gruodžio 30 d. įsakymu Nr. 122 V ir Trakų r. Senųjų Trakų Andžejaus Stelmachovskio pagrindinės mokyklos švietimo pagalbos teikimo tvarkos aprašu, patvirtintu mokyklos direktoriaus 2022 m. gruodžio 30 d. įsakymu Nr. 118 V, Vaiko gerovės komisijos posėdžio nutarimais ir atsižvelgiant į formaliojo švietimo programą, mokinių specialiųjų ugdymosi poreikių lygius, Trakų rajono savivaldybės pedagoginės psichologinės tarnybos (toliau – PPT) išvadas, mokymosi formą ir mokymo proceso organizavimo būdą, mokyklos galimybes:
   1. Mokiniai, turintys specialiųjų ugdymo(si) poreikių, integruojami į bendrojo ugdymo mokyklos klases, jiems pritaikoma ar individualizuojama Bendrųjų programų turinio apimtis atsižvelgiant į mokinių pasiekimus ir PPT išvadas. Parenkami ir pritaikomi ugdymosi metodai ir būdai, vadovėliai, mokymosi priemonės, rengiama ir pritaikoma ar individualizuojama mokomoji medžiaga. Mokiniai dalyvauja projektinėje veikloje, pamokose kitoje aplinkoje. Klasėje ar kabinete parenkama ugdymo(-si) vieta, pritaikoma ugdymo(-si) aplinka. Skiriama individuali dalykų mokytojų pagalba, kitų, esančių mokykloje specialistų, pagalba (psichologo, logopedo, mokytojo padėjėjo), pamokų metu leidžiama naudotis skaičiavimo ir rašto darbams reikalingomis papildomomis priemonėmis.
   2. Mokiniams, turintiems specialiųjų ugdymosi poreikių, specialiojo ugdymo ir švietimo pagalba suteikiama pagal PPT specialistų išvadas ir rekomendacijas.
      1. Vadovaujantis Trakų r. Senųjų Trakų Andžejaus Stelmachovskio pagrindinės mokyklos mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu mokyklos direktoriaus 2022 m. gruodžio 30 d. įsakymu Nr. 122 V, dalyko mokytojai kartu su švietimo pagalbos specialistais kiekvienam mokiniui, turinčiam specialiųjų ugdymosi poreikių, rengia individualų ugdymo planą vadovaudamiesi Mokyklos individualaus plano sudarymo mokiniams, turintiems specialiųjų poreikių tvarkos aprašu, patvirtintu mokyklos direktoriaus 2020 m. gruodžio 30 d. įsakymu Nr. 101 V, kurio sudėtinė dalis yra Individualaus pagalbos planas (IPP), pritaikytos arba individualizuotos programos;
      2. Individualių ugdymo planų ir individualų pagalbos vaikui planų rengimą koordinuoja direktoriaus pavaduotoja ugdymui, kuri kartu su mokytojais ir švietimo pagalbą teikiančiais specialistais, vaiku, su jo tėvais (globėjais, rūpintojais) numato ugdymo ir pagalbos tikslus; sudaromi individualūs tvarkaraščiai, derantys su klasės, kurioje mokinys mokosi, tvarkaraščiu, ir užtikrinant, kad mokinys gaus ugdymą ir švietimo pagalbą tokia apimtimi, kokią nustato Bendrieji ugdymo planai ir rekomenduoja mokiniui pedagoginė psichologinė tarnyba;
      3. Visi mokiniai gauna individualią mokytojų ir mokyklos specialistų pagalbą (psichologo, logopedo, mokytojo padėjėjo). Švietimo pagalbos specialistai dirba vadovaudamiesi mokyklos Vaiko gerovės komisijos ir PPT rekomendacijomis.
3. Mokyklos švietimo pagalbos specialistai (psichologas, logopedas ir mokytojo padėjėjas) mokslo metų pradžioje bendradarbiauja su dalykų mokytojais dėl pagalbos suteikimo mokiniams, turintiems specialiųjų ugdymosi poreikių. Konsultuoja mokytojus, sudaro darbo grafikus, planuoja ir derina savo specialiąsias pratybas, užsiėmimus pagal bendrą mokyklos tvarkaraštį ir sudaro bendrą pagalbos specialistų pratybų/ užsiėmimų tvarkaraštį. Kartu su dalykų mokytojais mokslo metų pradžioje planuoja ir aptaria mokinių, turinčių specialiųjų poreikių, ugdymą, supažindina su PPT išvadomis apie mokinius, turinčius specialiųjų poreikių, susipažįsta su mokiniais, pradedančiais mokytis pagal pagrindinio ugdymo programą, atsižvelgia į Pradinio ugdymo programos baigimo pasiekimų ir pažangos vertinimo apraše pateiktą informaciją ir pagalbos spec. išvadas ir rekomendacijas. Klasės vadovas ir dalykininkai susipažįsta su dalyko pritaikytų programų turiniu ir Mokyklos specialiųjų ugdymosi poreikių mokinių pažangos ir pasiekimų vertinimo tvarkos aprašu, patvirtintu mokyklos direktoriaus 2022 m. gruodžio 30 d. įsakymu Nr. 121 V. Vėliau visa dokumentacija ir bendrojo ugdymo dalykų programos tvirtinamos VGK posėdyje.
4. Mokyklos Vaiko gerovės komisijos posėdyje nutarta (2023-05-30 protokolas Nr. 5), kad Mokykla, pritaikydama ugdymo planą mokinio reikmėms, vadovaujasi mokyklos ugdymo plano 64, 70 punktuose pradinio ir pagrindinio ugdymo dalykų programoms įgyvendinti skiriamų savaitinių pamokų skaičiumi.
5. Pradinio ugdymo individualizuotos ir pagrindinio ugdymo individualizuotos programos įgyvendinimas vadovaujantis Bendrųjų ugdymo planų 8 priedo nuostatomis reglamentuojamas Trakų r. Senųjų Trakų Andžejaus Stelmachovskio pagrindinės mokyklos pradinio ugdymo individualizuotos ir pagrindinio ugdymo individualizuotos programos įgyvendinimo tvarkos aprašu, patvirtintu mokyklos direktoriaus 2022 m. gruodžio 30 d. įsakymu Nr. 124 V.
6. Mokykla, rengdama individualų ugdymo planą mokiniui ir vadovaudamasi mokyklos ugdymo plano 64, 70 punktuose nurodytu pradinio ar pagrindinio ugdymo dalykų programoms įgyvendinti skiriamų pamokų skaičiumi, gali:
   1. vadovaujantis VGK 2023-05-30 posėdžio nutarimu (VGK posėdžio protokolas Nr. 5) priimtas sprendimas, kad mokiniams, turintiems didelius spec. ugdymosi poreikius:
      1. pradinio ugdymo programoje koreguoti iki 20 procentų, o pagrindinio ugdymo programoje iki 30 procentų dalykų programoms įgyvendinti skiriamų metinių pamokų skaičiaus (nemažindama nustatyto mokiniui minimalaus pamokų skaičiaus per savaitę);
      2. daugiau dėmesio skirti bendrosioms kompetencijoms ugdyti, taip pat meniniam, technologiniam, sveikatos ugdymui, daugiau skirti mokytojos padėjėjos valandų pamokoms lietuvių kalbai mokyti.;
      3. keisti pamokų trukmę, dienos ugdymo struktūrą, siekiant individualiame ugdymo plane numatytų tikslų;
      4. nemokyti užsienio kalbos turinčiojo kompleksinių negalių ir (ar) kompleksinių sutrikimų, į kurių sudėtį įeina įvairiapusiai raidos, elgesio ir emocijų, kalbos ir kalbėjimo, skaitymo ir (ar) rašymo, intelekto, bendrieji mokymosi sutrikimai, klausos sutrikimai (išskyrus nežymų klausos sutrikimą). Užsienio kalbų pamokų laikas gali būti skiriamas lietuvių kalbai mokyti;
      5. nemokyti muzikos turinčiojo klausos sutrikimą (išskyrus nežymų).
7. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias vaiko gerovės komisijos narių rekomendacijas.

**ANTRASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMOSI PASIEKIMŲ IR PAŽANGOS VERTINIMAS**

1. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis mokyklos ugdymo plano nuostatomis.
2. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su bendrosiose programose numatytais pasiekimais, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys, ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi.

**TREČIASIS SKIRSNIS**

**ŠVIETIMO PAGALBOS MOKINIUI, TURINČIAM SPECIALIŲJŲ UGDYMOSI POREIKIŲ, TEIKIMAS**

1. Švietimo pagalba teikiama vadovaujantis Mokyklos pagalbos mokiniams, turintiems specialiųjų ugdymo poreikiųteikimo tvarkos aprašu, patvirtintu mokyklos direktoriaus 2019 m. gruodžio 27 d. įsakymu Nr. 140 V ir pagal mokytojų, pagalbą teikiančių specialistų suderintą ir direktoriaus patvirtintą tvarkaraštį. Švietimo pagalbą teikiantys specialistai (mokytojo padėjėjas, logopedas, psichologas, sveikatos priežiūros specialistė), bendradarbiaudami su mokytojais, padeda įveikti mokiniui kylančius mokymosi sunkumus, šalina jų priežastis, stebi ugdymo procese mokinius, teikia konsultacinę pagalbą ir įgalina mokinio tėvus (globėjus, rūpintojus) ir kitus, teikiančius paslaugas ir pagalbą, padėti mokiniui ugdytis, sudaryti sąlygas mokytis ir užtikrinti jo gerovę.
2. Švietimo pagalba mokiniui teikiama laikinai ar nuolat ugdymo proceso metu ar pasibaigus ugdymo procesui, konsultuojant mokinį, atsižvelgiant į individualiame ugdymo plane keliamus ugdymo(si) tikslus, pagalbą teikiančių specialistų funkcijas ir mokinio reikmes. Siekiant įtraukties į ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai.
3. Švietimo pagalbos teikimo formos parenkamos mokiniui individualiai, įgimtiems ar įgytiems sutrikimams kompensuoti, gebėjimams ir galioms plėtoti, kurios gali būti vykdomos individualiai ar grupėmis (2–5 mokiniai), jos gali būti specialiosios pratybos, skirtos švietimo veiksmingumui didinti, konsultacijos, pagalba ugdymosi veiklose, savirūpos procese ir kt.
4. Mokykla yra numačiusi mokiniams, turintiems specialiųjų ugdymo poreikių ir emocijų valdymo, elgesio sunkumų bei problemų, mokymosi pagalbos organizavimo ir įgyvendinimo būdus (logopedo, mokytojo padėjėjo veiklos planuose).
5. Mokykloje dirbantis logopedas teikia pagalbą 1–10 klasių mokiniams pagal grafiką.
6. Mokykloje dirbančios mokytojo padėjėjos teikia pagalbą specialiųjų ugdymo poreikių turintiems mokiniams pagal sudarytą tvarkaraštį.

**KETVIRTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE**

1. 2024–2025 m. m. nenumatyta, kad mokykla vykdys mokinių, turinčių specialiųjų ugdymosi poreikių, mokymą namie.
2. Esant tokių mokinių (per mokslo metus atsiradus), mokykla organizuotų mokymą namie pagal Vaiko gerovės komisijos ir Trakų rajono savivaldybės pedagoginės psichologinės tarnybos, gydytojų rekomendacijas sudariusi individualų ugdymo planą mokymosi namie laikotarpiui.

**VI SKYRIUS**

**BAIGIAMOSIOS NUOSTATOS**

1. Mokyklos ugdymo plano prieduose pateikiama:
   1. Trakų r. Senųjų Trakų Andžejaus Stelmachovskio pagrindinės mokyklos pradinio ir pagrindinio ugdymo organizavimas karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (1 priedas).
   2. Trakų r. Senųjų Trakų Andžejaus Stelmachovskio pagrindinės mokyklos pradinio ugdymo ir pagrindinio ugdymo individualizuotos ugdymo programos įgyvendinimas (2 priedas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trakų r. Senųjų Trakų Andžejaus Stelmachovskio pagrindinės mokyklos

2024–2025 mokslo metų pradinio ir pagrindinio programų

ugdymo plano

1priedas

**TRAKŲ R. SENŲJŲ TRAKŲ ANDŽEJAUS STELMACHOVSKIO PAGRINDINĖS MOKYKLOS PRADINIO IR PAGRINDINIO UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU** **AR ESANT APLINKYBĖMS MOKYKLOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU**

1.Priedas reglamentuoja mokinių, besimokančiųjų pagal pradinio ir pagrindinio ugdymo programas, ugdymo organizavimą karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu.

2. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (mokykla yra dalykų brandos egzaminų centras, vyksta remonto darbai mokykloje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

3. Ekstremali temperatūra mokyklos ir (ar) gyvenamojoje teritorijoje:

3.1. minus 20 °C ar žemesnė – 1–4 ir 5 klasių mokiniams;

3.2. minus 25 °C ar žemesnė – 6–10 klasių mokiniams;

3.3. 30 °C ar aukštesnė – 5–10 klasių mokiniams.

4. Mokyklos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti ugdymo organizavimo sprendimus:

4.1. mažinančius / šalinančius pavojų mokinių sveikatai ir gyvybei;

4.2. laikinai stabdyti ugdymo procesą, kai dėl susidariusių aplinkybių mokyklos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt., ugdymo procesas mokyklos vadovo sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, mokyklos vadovas sprendimą dėl ugdymo proceso stabdymo derina su savivaldybės vykdomąja institucija ar jos įgaliotu savivaldybės administracijos direktoriumi;

4.3. ugdymo procesą ar jo dalį organizuoti nuotoliniu mokymo būdu, kai nėra galimybės tęsti ugdymo proceso ar jo dalies grupinio mokymosi forma kasdieniu mokymo proceso organizavimo būdu. Mokyklos vadovas sprendimą ugdymo procesą ar jo dalį organizuoti nuotoliniu mokymo būdu prima Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo, patvirtinto Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, nustatyta tvarka.

5. Valstybės, savivaldybės lygiu ar mokyklos vadovo sprendimu ugdymo procesą ar jo dalį organizuodama nuotoliniu mokymo būdu, mokykla:

5.1. priima sprendimus ugdymo procesui nuotoliniu mokymo būdu organizuoti, atsižvelgdama į mokyklos ugdymo plane numatytus sprendimus nuotoliniam mokymo procesui organizuoti, Bendrųjų ugdymo planų nuostatas;

5.2. vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“;

5.3. įvertina, ar visi mokiniai gali dalyvauti ugdymo procese nuotoliniu mokymo būdu. Išsiaiškinus, kad mokinio namuose nėra sąlygų mokytis, sudaromos sąlygos mokytis mokykloje, jeigu mokykloje nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo proceso organizuoti mokykloje, ugdymo proceso organizavimas laikinai perkeliamas į kitas saugias patalpas;

5.4. susitaria dėl mokinių emocinės sveikatos stebėjimo, taip pat dėl mokinių, turinčių specialiųjų ugdymosi poreikių, ugdymo specifikos ir švietimo pagalbos teikimo;

5.5. įgyvendindama ugdymo programas, ne mažiau kaip 50 procentų ugdymo procesui numatyto laiko (per savaitę ir (ar) mėnesį) skiria sinchroniniam ugdymui ir ne daugiau kaip 50 procentų – asinchroniniam ugdymui. Nepertraukiamo sinchroninio ugdymo trukmė – iki 90 min.;

5.6. pertvarko pamokų tvarkaraštį, pritaikydama jį ugdymo procesą organizuoti nuotoliniu mokymo būdu: konkrečios klasės tvarkaraštyje numato sinchroniniam ir asinchroniniam ugdymui skiriamas pamokas;

5.7. pritaiko pamokos struktūrą sinchroniniam ir asinchroniniam ugdymui, atsižvelgdama į mokinių amžių, dalyko programos ir ugdymo programos ypatumus;

5.8. susitaria dėl mokymosi pagalbos mokiniui teikimo būdų ir savalaikiškumo, dėl užduočių, skiriamų atlikti namuose toje pačioje klasėje, apimties, pobūdžio, dėl mokymosi krūvių stebėsenos ir jų koregavimo, grįžtamosios informacijos teikimo, dėl mokinio darbotvarkės nustatymo, atsižvelgdama į mokinių amžių;

5.9. numato mokinių ir jų tėvų (globėjų, rūpintojų) informavimo būdus;

5.10. paskiria asmenį (-is), kuris (-ie) teiks bendrąją informaciją apie ugdymo proceso organizavimo tvarką, švietimo pagalbos teikimą, komunikuos kitais aktualiais švietimo bendruomenei klausimais tol, kol neišnyksta ypatingos aplinkybės ar aplinkybės, dėl kurių ugdymo procesas mokykloje negalėjo būti organizuojamas kasdieniu būdu. Informacija apie tai skelbiama mokyklos tinklalapyje;

5.11. numato planą, kaip, pasibaigus ypatingoms aplinkybėms, sklandžiai grįžti prie įprasto ugdymo proceso organizavimo;

5.12. numato, kaip prireikus dalį ugdymo proceso organizuoti nuotoliniu mokymo būdu ir dalį grupinio mokymosi forma kasdieniu mokymo proceso organizavimo būdu;

5.13. numato kaip atskirų dalykų (arba dalyko dalies) mokymuisi gali perskirstyti klases ir sudaryti laikinąsias grupes apjungdama ne daugiau nei dviejų gretimų klasių mokinius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trakų r. Senųjų Trakų Andžejaus

Stelmachovskio pagrindinės mokyklos

2024–2025 mokslo metų pradinio ir pagrindinio ugdymo programų ugdymo plano

2 priedas

**TRAKŲ R. SENŲJŲ TRAKŲ ANDŽEJAUS STELMACHOVSKIO PAGRINDINĖS MOKYKLOS PRADINIO UGDYMO INDIVIDUALIZUOTOS IR PAGRINDINIO UGDYMO INDIVIDUALIZUOTOS PROGRAMOS ĮGYVENDINIMAS**

**I SKYRIUS**

**BENDROSIOS NUOSTATOS**

1. Mokiniui, kuris mokosi pagal pradinio ugdymo individualizuotą, pagrindinio ugdymo individualizuotą programą, individualus ugdymo planas sudaromas, atsižvelgiant į mokinio individualaus ugdymo pagalbos planą, galias ir gebėjimus, kylančius dėl intelekto sutrikimo (nežymaus, vidutinio, žymaus ar labai žymaus), mokymosi formą, mokymo organizavimo būdą, ugdymą įgyvendinančios mokyklos ar klasės paskirtį.

2. Dėl mokinio, kuris mokosi pagal individualizuotą pradinio ugdymo ir individualizuotą pagrindinio ugdymo programą, mokymosi pasiekimų vertinimo (būdų, periodiškumo) ir įforminimo susitariama mokykloje. Susitarimai priimami, atsižvelgiant į mokinio galias ir vertinimo suvokimą, specialiuosius ugdymosi poreikius, numatomą pažangą, tėvų(globėjų, rūpintojų)pageidavimus. Mokykla pasirenka vertinimo būdus, mokinių pasiekimai vertinami įrašais „įskaityta“, „neįskaityta“.

3. Mokymas namie organizuojamas:

3.1. vadovaujantis Bendrųjų ugdymo planų 51 punktu. Mokyti namie skiriamos ne mažiau kaip 296 valandos per metus;

3.2. mokiniui, kuris turi ir judesio ir padėties sutrikimų, mokymas namie organizuojamas vadovaujantis Bendrųjų ugdymo planų 51 punktu.

**II SKYRIUS**

**PRADINIO UGDYMO INDIVIDUALIZUOTOS PROGRAMOS ĮGYVENDINIMAS**

4. Mokiniui, kuris mokosi pagal pradinio ugdymo individualizuotą programą, ugdymo planas sudaromas vadovaujantis mokyklos ugdymo plano 64 punktu:

4.1. mokiniui, turinčiam kompleksinių sutrikimų, kurių derinio dalis yra nežymus intelekto sutrikimas, ugdymo plane skiriama specialiųjų pamokų sutrikusioms funkcijoms lavinti ir individualiai specialiajai pedagoginei pagalbai teikti;

4.2. mokiniui, turinčiam įvairiapusių raidos sutrikimų (autizmas ir kt.), rengiant mokinio individualų ugdymo planą skiriama 35 pamokos per metus (1 pamoka per savaitę) komunikacijai ir kalbos suvokimui didinti, sunkumams socialinėse situacijose įveikti ir socialiniams ryšiams mokykloje formuoti, sensorinėms problemoms spręsti, kitiems įgūdžiams, reikalingiems socialinei įtraukčiai formuoti, dienotvarkei rengti ir jos laikymosi įgūdžiams formuoti;

4.3. dalis pamokų ir neformalųsis vaiko švietimas organizuojamas su bendrųjų klasių mokiniais;

4.4. ugdymo veiklos mokytojo nuožiūra gali būti jungiamos, keičiamos, atsižvelgiant į mokinio poreikius, sveikatos būklę, kitų ugdymo ir švietimo pagalbos teikimo procese dalyvaujančių specialistų rekomendacijas;

4.5. mokiniui, turinčiam kalbėjimo ir kalbos sutrikimų, individualioms ir grupinėms specialiosioms, logopedo pratyboms 1–4 klasėse skiriamos 35 pamokos per metus (1 pamoka per savaitę), jas išdėstant tolygiai ar pagal mokinio poreikius, specialistų rekomendacijas, mokyklos vaiko gerovės komisijos rekomendacijas, kreipiantis mokytojui, kuris moko vaiką;

4.6. mokiniui, turinčiam vidutinį, žymų ir labai žymų intelekto sutrikimą, skiriama 560 pamokų per dvejus mokslo metus (8 pamokas per savaitę).

**III SKYRIUS**

**PAGRINDINIO UGDYMO INDIVIDUALIZUOTOS PROGRAMOS ĮGYVENDINIMAS**

5. Mokiniui, kuris mokosi pagal pagrindinio ugdymo individualizuotą programą dėl nežymaus intelekto sutrikimo, ugdymo planas rengiamas vadovaujantis mokyklos ugdymo plano 73, 75 punktuose nustatytų dalykų programoms įgyvendinti pamokų skaičiumi, kuris, atsižvelgiant į mokymosi formą ir mokymo proceso organizavimo būdą, gali būti koreguojamas iki 35 procentų, pritaikant ugdymo turinį asmens specialiesiems ugdymosi poreikiams ir individualiam ugdymo planui įgyvendinti:

5.1. keičiamas (mažinamas, didinamas) dalykams skirtų pamokų skaičius;

5.2. numatoma papildoma mokytojo pagalba;

5.3. planuojamos specialiosios pamokos;

5.4. didinamas pamokų skaičius, skirtas meniniam, technologiniam ugdymui, kitiems dalykams mokyti, socialinei veiklai, karjeros ugdymo kompetencijoms ugdyti;

4.5. keičiamas specialiųjų pratybų ir individualiai pagalbai skiriamų valandų (pamokų) skaičius per mokslo metus, atsižvelgiant į mokinio reikmes, švietimo pagalbos specialistų, vaiko gerovės komisijos ar Trakų rajono savivaldybės pedagoginės psichologinės tarnybos rekomendacijas;

4.6. iki 74 pamokų per metus mažinamas minimalus privalomų pamokų skaičius, bet didinamas neformaliojo švietimo valandų skaičius ar organizuojamos veiklos, lavinančios praktinius gebėjimus;

4.7. jei ugdymas įgyvendinamas pagal ugdymo plano 73, 75 punktus, vietoje kelių vienos srities dalykų galima siūlyti integruotas tų dalykų pamokas, dalykų modulius, projektines veiklas, skirtas esminėms srities dalykų ir bendrosioms kompetencijoms įgyti;

4.8. technologijų dalyko gali būti siūloma tik viena technologijų programa arba technologijų kryptis;

4.9. mokiniui, turinčiam kompleksinių negalių, įvairiapusių raidos sutrikimų, elgesio ir (ar) emocijų, kalbėjimo ir (ar) kalbos sutrikimų, specialiosioms pratyboms 5–10 klasėse skiriama ne mažiau kaip 18 pamokų per metus;

4.10. mokiniui, turinčiam kompleksinių negalių, elgesio ir emocijų sutrikimų, specialiosioms pratyboms 5–10 klasėse galima skirti iki 37 pamokų per metus naudojimosi kompiuteriu, specialiosiomis mokymo priemonėmis įgūdžiams formuoti, pažinimo funkcijoms lavinti, dalykų mokymosi spragoms šalinti.

5. Mokiniui, kuris mokosi pagal pagrindinio ugdymo individualizuotą programą dėl vidutinio intelekto sutrikimo, ugdymo planas rengiamas:

5.1. besimokančiam bendrosios paskirties klasėje, – vadovaujantis mokyklos ugdymo plano 73, punkte nurodytu dalykų programoms pamokų skaičiumi, kuris, atsižvelgiant į mokymosi formą ir mokymo proceso organizavimo būdą, gali būti koreguojamas iki 40 procentų, pritaikant ugdymo turinį asmens specialiesiems ugdymosi poreikiams ir individualiam ugdymo planui įgyvendinti;

5.2. mokiniui, turinčiam vidutinį, žymų ir labai žymų intelekto sutrikimą, skiriama 560 pamokų per dvejus mokslo metus (8 pamokas per savaitę), iš jų ne mažiau kaip 70 pamokų per dvejus mokslo metus galima skirti specialiosioms pamokoms ar specialiajai pedagoginei pagalbai teikti.

6. Mokiniui, turinčiam kompleksinių negalių, elgesio ir emocijų, kalbos ir kalbėjimo sutrikimų, specialiosioms pratyboms 5–10 klasėse skiriamos ne mažiau kaip 37 pamokos per metus naudojimosi kompiuteriu ir specialiosiomis mokymosi priemonėmis įgūdžiams formuoti, pažinimo funkcijoms lavinti, kalbiniams ir komunikaciniams gebėjimams ugdyti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_